《追和叔祖自术韵》
宋代·胡震翁

伯祖刚简公榕阴图，先君肯堂翁常欲鑱石，
因循至今。一日震翁从家弟震载观，
则名公巨笔联编盈轴，益知我公大节起敬慕於易世之未歇者如此。
虽名光史册，而图不多见，
不得无余恨，迺追和自述并名笔勒之石。
侄孙震翁顿首。霅川疑狱独承当，
敬远炎炎即馆凉。帝子几曾谋不道，
相臣自弗肯包荒。李猫初劾犹全命，
梁犬重评竟断肠。甘死如饴行素志，
岂知流入杀青香。

作者简介：胡震翁，吉水（今属江西）人。梦昱侄孙，大用子。事见《象台首末》卷三。